open-index/open-wikipedia-markdown huggingface dataset:
Patek Philippe

**Patek Philippe & Co.** (изг. *Патек Филип*) — една од најславните ексклузивни марки на часовници во светот. Моментално претпријатието го поседува семејството Штерн. Многу познавачи сметаат дека Patek Philippe се најдобрите часовници на светот. Многу богати, славни и влијателни личности носеле Patek Philippe, како кралски семејства, филмски ѕвезди, индустриски магнати и претседатели. Меѓу нив се и Јосип Броз Тито и Алберт Ајнштајн.

## Историја
Антони Патек почнал со изработка на џебни часовници во 1839 г. во Женева, заедно со неговиот ортак, Францичек Чапек. Тие се раздвоиле во 1844, а во 1845 Патек му се придружил на францукиот часовничар Адријан Филип, изумителот на механизмот за навивање без клуч. Во 1851 основано е претпријатието „Patek Philippe & Co“.

Patek Philippe го изработиле нивниот прв рачен часовник во 1868. Тие исто така го имаат измислено вечниот календар, хронграфот и минутнот повторувач кај часовниците. Претпријатието порано има произведувано и кварцни часовници, но никогаш часовници со дигитални екрани.

## Модели
Patek Philippe го имаат направено и најкомплициранот часовник на сите времиња, моделот *[[Calibre 89]]*, по повод 150-годишнината на претпријатието во 1989 г. Тој има 33 компликации, како датумот на Велигден, топломер, време на изгрејсонце, израмнување на времето, ѕвездено време, и многу други функции.
*Calibre 89* исто така може да додава по еден ден во февруари на секоја престапна година, избегнувајќи го истото секоја стота година.

Претпријатието произведува многу колекционерски часовници високовреднувани од колекционерите ширум светот, вклучувајќи го најскапиот џебен часовник (24 функции) израбготен за американскиот банкар Хенри Грејвс во 1933 г. Во 1999 г. часовникот е даден на лицитација во куќата Sotheby's и продаден за 11 милиони американски долари, и со тоа станал најскапиот часовник на светот.

## Галерија

Податотека:Patek-Philippe MG 2584.jpg|Рачен часовник со хронограф, календар, месечеви мени
Податотека:Patek-Philippe MG 2596.jpg|Џебен часовник со календар и месечеви мени
Податотека:Patek-Philippe MG 2586.jpg|Хронограф
Податотека:Patek-Philippe MG 2583.jpg|Рачен часовник со календар и месечеви мени


## Поврзано
* Антони Патек
* Францичек Чапек

## Наводи

## Надворешни врски
* Мрежно место на Patek Philippe 
* Форум посветен на Patek Philippe 

Категорија:Часовничари
Категорија:Швајцарски претпријатија
Категорија:Луксузни марки
Хипотенуза

[мини|десно|Правоаголен триаголник со хипотенуза ''h'' и [катета|катети *a* и *b*.]]
**Хипотенуза** — најдолгата страна на еден правоаголен триаголник, страната наспроти правиот агол. Должината на хипотенузата на правоаголниот триаголник може да се пронајде со помош на Питагорината теорема, која вели дека должината на хипотенузата дигната на квадратот е еднаков на збирот од квадратите од другите две страни.

На пример, ако една од другите страни е долга 3 м (на квадрат, тоа е 9&nbsp;м2) и другата е долга 4&nbsp;м (на квадрат, тоа е 16&nbsp;м2). Збирот на нивните должини на квадрат изнесува 25&nbsp;м2. Должината на хипотенузата е квадратен корен од овој збир, или 5 м.

## Пресметување на хипотенузата
Должината на хипотенузата обично се пресметува по пат на квадратна функција по очигледен начин. Следнава формула користи x и y, наместо c1 и c2 за се избегнат подзнаците:

Со математички запис

:h = \sqrt { x^2 + y^2 } 

Некои научни калкулатори имаат функција за претворање на правоаголните координати во поларни. Кога на калкулаторот ќе му се зададат *x* и *y*, тој истовремено ја пресметува должината на хипотенузата и аглите кои таа ги образува со основната линија (*c<sub>1</sub>* погоре).

## Поврзано
* Катета
* Триаголна геометрија
* Просторна дијагонала
* Нехипотенузен број
* Тригонометрија

## Наводи

## Надворешни врски
* 

Категорија:Елементарна геометрија
Категорија:Триаголници
Категорија:Тригонометрија
Категорија:Грцизми
Елементарна математика

**Елементарната математика**, според условната поделба на математиката, е дел од математиката којшто се состои од математички области што се изучуваат во основните и средните училишта. Најосновните од нив се: алгебра, аритметика и Евклидова геометрија. Следното ниво погоре се тригонометријата, понапредната алгебра и основната аналитичка геометрија, за на крајот, обично да се заврши со основите на линеарната алгебра и математичката анализа. Иако овие математички области се „етикетирани“ како елементарни, сепак за да не дојде до недоразбирање, да напоменеме дека во нивни рамки постојат и многу „напредни“, неелементарни теории.

## Поврзано
* Алгебра
* Аритметика
* Геометрија

Категорија:Математика
Математичка статистика

**Математичката статистика** се користи со теоријата на веројатност и други гранки на математиката за изучување на статистика од чисто математички агол.

Математичка статистика е предмет на математиката кој се занимава со здобивање со информации од податоци. Во практиката податоците често содржат извесна случајност или неизвесност. Ститистиката се справува со ваквите податоци со користење на теоријата на веројатност.Статистиката се дели на:

* описна статистика: делот на математичката статистика кој ги опишува податоците, т.е. кој ги резимира податоците и нивните типични особености.

* инференцијална статистика: делот на математичката статистика кој извлекува заклучоци од податоците, т.е. проверува дали податоците исполнуваат извесен услов и дава гаранции воочи дадената неизвесност. 

Математичката ститистика претставува теоретска основа за многу методи на применетата статистика.

## Навод
* Borovkov, A. A. (1999). *Mathematical Statistics*. Taylor & Francis.


Статистика
Даниел Ортега

**Хосе Даниел Ортега Саведра** (роден на 11 ноември 1945 година) е претседател на Никарагва. Таа функција ја вршеше од 1985 до 1990 година, а повторно е избран за претседател во 2006 година. Исто така, тој е еден од најистакнатите водачи на Сандинистичкиот фронт за национално ослободување (ФСЛН).

Ортега станува член на ФСЛН во 1963 година како студент на Универзитетот на Средна Америка во Манагва. Во тоа време ФЛСН е илегално движење забрането од власта на Анастасио Сомоза. Во 1967 година станува водач на ФЛСН, одговорен за акциите на градската герила, но набрзо е уапсен. Во затвор останува до 1974 година, кога е ослободен во замена за заложниците кои ги зароби ФСЛН. Веднаш по ослободувањето, Ортега заминува за Куба, каде повторно станува командант на герилците.

По соборувањето на Сомоза во јули 1979 година, Ортега станува член на Хунтата за национална обнова. Со текот на времето сандинистите почнаа да доминираат со Хунтата, по што двајцата нејзини членови не-сандинисти, Алфонсо Робело и Виолета Чаморо, поднесуваат оставка, а Ортега станува де факто владејач на Никарагва.

right|thumb|300px|Претседателот '''Даниел Ортега'''

По изборот на Роналд Реган за претседател на САД, неговата администрација започнува да ги финансира и вооружува противниците на сандинистичката власт, вклучително и припадниците на злогласната Национална гарда на Сомоза. Со американска помош, контристите, како што се нарекуваат овие анти-сандинистички герилци, поведуваат вооружена борба против сандинистичката власт. Во 1984 година, додека војната со контристите сè уште траеше, сандинистите одржаа избори на кои победува Ортега со 63% поддршка. Многу опозициски партии ги бојкотираат овие избори, но најголемиот број од меѓународните набљудувачи ги прогласуваат изборите за слободни и фер.

Во текот на своето претседателствување, Ортега и сандинистите спроведуваат многу социјални мерки, инспирирани во прв ред од Куба, но и од европските социјалдемократски партии.

Во меѓувреме, војната со контристите продолжува со несмален интензитет и сериозно ја исцрпува Никарагва. Војната и надворешните притисоци од страна на САД се основните причини зошто Ортега ги изгуби следните претседателски избори во 1990 година од кандидатот поддржан од САД и член на пост-сомозистичката хунта, Виолета Чаморо.

Ортега се кандидира и на изборите во 1996 и 2001 година, но губи и на двата избори. Сепак, во следната прилика, на изборите во 2006 година победува со 38% од гласовите, станувајќи повторно никарагвански претседател.

Во ноември 2021 година, Даниел Ортега беше реизбран за четврти петгодишен мандат со 75% од гласовите, според првите делумни официјални резултати објавени од Врховниот изборен совет.
## Наводи

Категорија:Претседатели на Никарагва
Категорија:Живи луѓе
Категорија:Родени во 1945 година
Епир

Името **Епир** може да има повеќе значења:

## Географско
* Епир (регион) - историски и географски регион во јужниот дел на Албанија и северозападниот дел на Грција.
* Северен Епир - името дадено од страна на Грците за регионот кој сега е Јужна Албанија.

## Политичко
* Епир (периферија) - една тринаесетте перферии (административни поделби) на Грција.

## Историско
* Епир (античка држава) - античка држава (330–167 п.н.е.)
* Епирско Деспотство - една од државите наследнички на Византиското Царство.
* Стар Епир и Нов Епир - провинции на Римското Царство.
Стар Епир

::*Оваа статија се однесува на римската провинција Стар Епир. За други значења видете [[Епир]].*

**Стар Епир** (латински: *Epirus vetus*) бил покраина во Римското Царство. Помеѓу 146 п.н.е. и 395 п.н.е. станал дел од покраината Македонија.

Категорија:Римски провинции
Трепчести црви

**Трепчестите црви** (на латински ***Turbellaria***) се класа на сплескани црви кои се слободни форми. Името на овие животни доаѓа оттаму што тие имаат трепчест епител на својата телесна површина. Имаат прилично едноставен репродуктивен систем и најчесто поседуваат рабдити. 

Систематиката на трепчестите црви се основа, пред сè, на типот на разгранувањето на цревото, кое кај сите видови е поделено на предно и средно. Отсуствува анален отвор.

Трепчестите црви се среќаваат најмногу во морињата, но има и слатководни видови, како и видови кои живеат на влажните места на копното. Овие животни се со мали димензии, а големината им варира од неколку милиметри до неколку десетици сантиметри (60 cm), кои ја достигнуваат некои тропски видови. Обично се силно обоени, а само мал број на видови е бел или безбоен.

## Тело на трепчестите црви

Телото им е со листовиден облик и е дорзо-вентрално сплескано, па на него се разликуваат:

* стомачна страна, која е рамна и со неа обично ползат по подлогата.
* грбна страна, која е испапчена.
* главен регион на кој се наоѓаат различни сетилни органи, како осетни телца, очи и два израстока во вид на пипала (аврикули) на кои се наоѓаат сетилните клетки.

Кожно-мускулниот систем е изграден од еднослоен трепчест епител кој ја покрива површината на телото и во кој се наоѓаат:

* жлездести клетки кои лачат слуз, со што се олеснува ползењето по подлогата; кај некои видови оваа слуз може да служи за прицврстување за подлогата или, пак, може да е отровен.
* клетки со рабдити кои се сметаат за посебен облик на жлездести клетки; инаку, рабдитите се посебни стапчести творби кои при надразнување на овие клетки се исфрлуваат во надворешната средина, каде во допир со водата создаваат заштитен слој од слуз околу животното.

Понатаму, кожно-мускулниот систем се состои и од базална мембрана која се наоѓа под епителот, а воедно е и негов производ; за неа се прицврстени мускулите, кои се одговорни за движењето и се распоредени во неколку слоеви со следниот редослед (одејќи од базалната мембрана кон внатрешноста на телото):

* кружни
* коси
* надолжни.

Покрај овие слоевито распоредени мускули, планариите поседуваат и дорзо-вентрални мускули кои се протегаат од грбната кон стомачната страна, притоа поминувајќи низ паренхимот.

Категорија:Сплескани црви
Централна Македонија (Грција)

**Централна Македонија** (, *ПериФерија Кентрикис Македонијас*) —  област во Грција која се состои од средишниот дел на Егејска Македонија. Со 1,9 милиони жители го зазема второто место по населеност, веднаш по Атика. Главен град е Солун.

## Управа
Областа е создадена во 1987 г.. Со реформата „Каликратис“, почнувајќи од 2011 г. областа добива изменети и проширени надлежности. Заедно со Источна Македонија и Тракија, областа е под надзор Децентрализираната управа на Македонија и Тракија со седиште во Солун.

Поделена е на 7 окрузи: Иматија, Кукуш, Пиерија, Постол, Сер и Солун и Халкидик. Окрузите понатаму се поделени на вкупно 38 општини. Иматија и Пиерија се наречени по долномакедонските области Ематија и Пиерија, согласно грчката политика на присвојување на древната историја на Македонија. Според народната номенклатура на краиштата, едниот округ соодветствува на „Берско“, а другиот на „Катеринско“.

Иако географски ѝ припаѓа на Централна Македонија, Света Гора е управно независна од неа, и ужива автономна самоуправа во рамките на грчката држава.

## Стопанство
Централна Македонија е најпосетената област во Грција, со 18,2% од вкупниот туризам во земјата. Во 2008 г. областа ја посетиле 3,21 милиони туристи. Во 2011 г. БДП по глава на жител на областа изнесувал 14.400 евра, заземајќи го деветто место од вкупно 13 области во Грција, или доста пониско од државниот просек од 18.500 евра.

## Демографија
Бидејќи нема официјален попис за тоа колку Македонци живеат во оваа област, кога ќе споредиме некои историски податоци и денешни статистики, се доаѓа до одредена проценка. Така, во оваа област Македонците живеат во околу 230 населени места и сочинуваат околу 10% од вкупното население, па според последниот попис тоа се приближно 195.000 Македонци.

## Окрузи и општини
Областа има 7 окрузи и вупно 38 општини:
мини|десно|300п|Карта на окрузите и општините во Централна Македонија

## Наводи

## Надворешни врски

*  


Категорија:Области во Грција
Категорија:Егејска Македонија
Категорија:Држави и територии настанати во 1987 година
Инфинитезимално сметање

Во англиската математичка терминологија, под поимот **калкулус** (*calculus*), односно **инфинитезимално сметање**, се подразбира унија на диференцијалното и интегралното сметање. Оваа терминологија во македонскиот не е стандардна: овие две математички дисциплини не се именуваат заеднички со единствено име, туку се проучуваат само како делови на математичката анализа како гранка на математиката.

Во поново време употребата на оваа терминологија станува поочигледна, но и погрешна. Така, на пример, на Институтот за математика се изучува област од математиката наречена *Математичка анализа*, додека изучувањето на истиот материјал на Институт за информатика при истиот факултет е опфатен со предметот *Калкулус*.

## Поврзано
* Математичка анализа
* Векторска анализа
* Интегрално сметање
* Диференцијално сметање

Категорија:Математичка анализа
Категорија:Сметање
Атика (појаснување)

**[[Атика]]** е регион во Грција, но **Атика** може исто така што се однесува на :

## Места во Канада
* Атика, Саксачеван

## Места во САД
* Атика, Индијана
* Атика, Канзас
* Атика, Мичиген
* Атика, Њујорк
* Атика, Охајо

## Други употреби
* Има барем три музички групи со името Атика
* Атика (автомобили), грчки прозиводител на микоравтомобили
* 1138 Attica, астероид
Јужен Егеј

**Јужен Егеј** е една од тринаесетте периферии на Грција. Се состои од островите Киклади и Додеканези во јужното Егејско Море.
Главниот град на периферијата се наоѓа во Ермуполи, на островот Сирос, додека подканцеларија оперира на Родос, економскиот, социјалниот и туристичкиот центар на периферијата.
## Географија
[мини|270п|д|Град [Ермуполи|Ермополи, седиште на периферијата]]
[мини|270п|д|Познатиот и монденски [Санторини се наоѓа на југот на периферијата]]
[мини|270п|д|Манастир на св. Јована Богослов на [Патмос, под заштита на УНЕСКО]]
[мини|270п|д|Бројните помали острови живеат мирен живот - [Аморгос]]
**Релјеф:** Островите од Јужен Егеј се наоѓаат во две групи: Кикладите се сместени во средишниот дел на Егејското Море, додека Додеканезите се положени долж југозападниот брег на Мала Азија. Имаат вкупна површина од 5.286&nbsp;км2. Сите острови се 
со покрената почва и се планински во поголемиот дел. Покрај брежните рамницени се ретки, но постојат, и тогаш се густо населени и плодни. 
**Клима**: На јужноегејските острови владее изразито средоземна, па се сушни.

**Вода**: Островите во јужниот Егеј се сместени во средишниот и источниот дел на Егејското Море. Островите кои се поблиску до малоазиското копно (Родос, Кос) се богати со вода (подземни извори), додека оние подалечни се (сите Киклади) без дадените можности, па се и негостољубиви за живот.

## Поврзано
* Остров Сирос
* Остров Родос
* Ермополи

## Надворешни врски
* Фото-галерија на Егејот 

## Поврзано
* Егејски Острови

*
Категорија:Острови во Грција
Категорија:Егејски Острови
Категорија:Егејско Море
Категорија:Држави и територии настанати во 1987 година
Западна Грција

**Западна Грција** е една од тринаесетте периферии на Грција. Поделена е на префектурите Ахаја, Етолија-Акарнанија и Елис.

## Надворешни врски

* Официјално мрежно место


Категорија:Области во Грција
Категорија:Држави и територии настанати во 1987 година
Источна Македонија и Тракија

::*Оваа статија се однесува на грчката административна област. За други значења на Македонија, видете [[Македонија (појаснување)]]. За други значења на Тракија, видете [[Тракија (појаснување)]].*

**Источна Македонија и Тракија** е една од тринаесетте области во Грција, составена од источниот дел на Егејска Македонија заедно со Западна Тракија. Поделена е на македонските окрузи Драма и Кавала (со посебната општина-округ Тасос) и тракиските окрузи Скеча (Ксанти), Родопи и Марица (Еврос).

## Надворешни врски
* Портал на областа Источна Македонија и Тракија 


Категорија:Егејска Македонија
Категорија:Области во Грција
Категорија:Држави и територии настанати во 1987 година
Пинар дел Рио

мини|Поглед кон Пинар дел Рио
300px|right|thumb|Местоположбата на Пинар дел Рио
**Пинар дел Рио** (шпански: *Pinar del Río*) е град во Куба. Главен град е на покраината Пинар дел Рио.

Градот е сместен во главниот тутунски регион и е центар на производството на пури.

Жителите се нарекуваат *Пинарењос* (*Pinareños*).
* Површина: 70.7 км² (град); 691,12км² (општина)
* Население: 189,221 (вкупно);  152.200 (град); 30.417 (околија)
* Густина:  270,4 /км²
* Соседства: *Ла Кончита*, *Ла Колома*, *Брионес Монтото*, *Лас Овас*.

## Поврзано
* Пинар дел Рио (покраина)
* Вуелта Абахо
* Пура

## Надворешни врски
* Портал на градот Пинар дел Рио  

Категорија:Градови во Куба
Категорија:Пинар дел Рио (покраина)
Категорија:Населени места основани во 1774 година
Вуелта Абахо

**Вуелта Абахо** (шпански: *Vuelta Abajo* или *Vueltabajo*) е округ во провинцијата Пинар дел Рио во Куба. Се наоѓа на западниот дел од островот, на јужниот дел од планините Органос. Тука се произведсуваат огромни количества тутун, главно за пури и е еден од петте кубански тутунски региони. Самото име „Вуелта Абахо“ може да се однесува за тутун со врвен квалитет од било кое место во Пинар дел Рио. Тутунската индустрија во ова место датира од 1830. Самиот округ е долг 140 km, а широк 16 km.

## Поврзано
* Куба
* Пура
* Тутун

## Наводи
Печатар

**Печатар** може да биде:
* Печатар (издавач), некој кој управува со преса за печатење
* Печатач, сметачки периферен уред кој репродуцира текст и/или слики
* Оптички печатач, направа која копира и/или модифицира слики на филмската лента на еден филм
Група 5 на периодниот систем

|-
! colspan=2 style="text-align:left;" | ↓&nbsp;Периода
|-
| 4
| 
|-
! 5
| 
|-
! 6
| 
|-
! 7
| 
|-
| colspan="2"|
----
*Легенда*

|}

**Елементите од групата 5** се оние од низата на хемиски елементи во групата 5 (по МСЧПХ) во периодниот систем, која се состои од ванадиум (**V**), ниобиум (**Nb**), тантал (**Ta**), и дубниум (**Db**).

Сите овие елементи се класифицирани во групата 5 поради тоа што нивната валентна обвивка содржи пет електрони. Дубниумот е вештачки произведен елемент.

Категорија:Групи на хемиски елементи
Егзактна наука

Поимот **екзактна наука** се однесува на оние научни полиња каде се вршат особено прецизни предвидувања и строги методи на тестирање на хипотези, особено репродуктивни опити со измерливи предвудувања и мерења. Изразот имплицира поделба на овие полиња, и другите полиња како социологијата и економиката, каде предвидувањето и експериментирањето се потешки. Исто така терминот укажува на тоа дека првите се постриктни, а со тоа и поточни/посигурни од вторите. Денес ваквата поделба се смета за старомодна, и затоа научниците многу ретко го употребуваат овој термин. Изразите цврста наука, чиста наука, фундаментална наука се многу слични.

## Поврзано
* Граници на науката
* Фундаментална наука
* Чиста наука

Категорија:Наука
Категорија:Формални науки
Цветан Тодоров

мини|десно|300px|исправено|Тодоров во 2012 година
**Цветан Тодоров** (1 март 1939 - 7 февруари 2017) е книжевен теоретичар и критичар од бугарско потекло; структуралист и семиолог. По делото „Теорија на книжевноста, текстови на руските формалисти“ (1966), ја објавил и книгата „Книжевност и значење“ (1967) во која поетиката ја дефинира како наука за книжевниот дискурс, додека условите што ја овозможуваат ги проучува во „Теории на симболите“ (1977), критичка анализа на теориите на Аристотел, Августин, Такит, Дидро, Лесинг, Гете, Фројд, де Сосир и други.

## Библиографија

* „Живот с другите. Опит по обща антропология“, Софија, Наука и искуство, (1998)
* „Завладяването на Америка. Въпросът за Другия“, Софија, Св. Климент Охридски, (1992)
* „На предела“, Софија, Народна култура, (1994)
* „На чужда земя“, Софија, Отворено општество, (1998)

Тодоров, Цветан
Категорија:Витези на Легијата на честа
Категорија:Апсолвенти на Софискиот универзитет
Категорија:Членови на Кралската академија на науките и уметностите на Белгија
Категорија:Починати во Париз
Категорија:Членови на Американското филозофско друштво
When Dream and Day Unite

***When Dream and Day Unite*** (1989) е првиот студиски албум издаден од Dream Theater, прогресивна метал група, на 6 март 1989. Бил снимен во летото 1988 во студијата Kajem/Victory во Гледвин, Пенсилванија, и е едниствениот албум на Dream Theater со Чарли Доминичи како вокали.

На 12 март 2002, ре-издание од 32 бита на албумот било издадено.

На 15-тата годишнина на албумот, моменталната постава на Dream Theater го извела албумот во неговата целост во Лос Анџелес, Калифорнија, и за време на двете дополнителни песни, како специјални гости на бината се појавиле Чарли Доминичи и Дерек Шерениан (и двајцата сега поранешни членови на Dream Theater). Целиот настап бил снимен и подоцна издадена CD и DVD насловен *When Dream And Day Reunite* преку независната издавачка куќа на групата YtseJam.

## Список на песни
# „A Fortune in Lies“ – 5:12 (музика од Dream Theater, текст од Петручи)
# „Status Seeker“ – 4:15 (Dream Theater, Доминичи/Петручи)
# „The Ytsé Jam“ – 5:43 (Dream Theater, инструменталка)
# „The Killing Hand# – 8:40 (Dream Theater, Петручи)
#* I. The Observance
#* II. Ancient Renewal
#* III. The Stray Seed
#* IV. Thorns
#* V. Exodus
# „Light Fuse and Get Away" – 7:23 (Dream Theater, Мур)
# „Afterlife# – 5:27 (Dream Theater, Доминичи)
# „The Ones Who Help to Set the Sun# – 8:04 (Dream Theater, Петручи)
# „Only a Matter of Time# – 6:35 (Dream Theater, Мур)

## Постава
* Чарли Доминичи – вокали
* Кевин Мур – клавијатури
* Џон Мјанг – бас
* Џон Петручи – гитара
* Мајк Портној – тапани

Вхен
Категорија:Албуми од 1989
Казачок

мини|народниот танц, Казачок

**Казачок** (, украински: *Koзaчoк*) е познат народен танц од Украина и Русија. Во него, мажите играат улога на козаци кои им се додворуваат на селските моми. Изведбата може да биде од аматери, професионалци или други видови играчи.

Категорија:Европски народни танци
Категорија:Украински танци
Категорија:Руски народни танци
Nightmare Cinema

мини|Рудес и Петручи во дуел во Буенос Аирес, Аргентина (2008)
мини|Концерт на Драматична турнеја на настани во 2012 година. ЛаБри во преден план; Мјунг и Рудес во позадина
**Nightmare Cinema** (македонски: *Кино на кошмарите*) е променета верзија на Dream Theater, и го црпи своето име од приближниот антоним на „Dream Theater“ (македонски: *Театар на сништата*). Тука спаѓаат Џон Петручи на тапани, Мајк Портној на бас гитара, Џон Мјанг на клавијатури, Дерек Шерениан на гитара и Џејмс ЛаБри на вокали.

За време на нивните изведби на концертите, започнувајќи од 1 ноември, 1997 во „House of Blues“ во Чикаго, членовите на Dream Theater понекогаш застранувале од свирењето на нивните матични инструменти и секој еден свирел нешто друго, со исклучок на ЛаБри кој останувал вокалист. Песните кои тие најчесто ги свиреле биле вообичаено „Perfect Strangers“ од Deep Purple, додека во некои прилики ја свиреле и „Suicide Solution“ од Ози Озборн.

Откако Дерек Шерениан го напуштил Dream Theater во 1999, Dream Theater си останале на нивното, и Nightmare Cinema не засвирило никогаш повторно. Според Портној, имало некоја врска помеѓу членовите на групата која ѝ дозволувала на оваа експериментална група да постои, но ова било загубено со заминувањето на Шерениан. Ова е интересен факт, со оглед на тоа што замената на Шерениан, Џордан Рудес, е поспособен гитарист, и свирел гитара на една песна на еден од неговите соло албуми, *[[Feeding the Wheel]]*.

## Постава
Членовите на Dream Theater користеле алтернативни сценски имиња додека биле Nightmare Cinema покрај тоа што свиреле различен инструмент:
* Абдул Матахари (Џејмс ЛаБри) - вокали (вокали)
* Ники Лемонс (Дерек Шерениан) - гитара (клавијатури)
* Џони Џејмс (Џон Петручи) - тапани (гитара)
* Џус Малус (Џон Мјанг) - клавијатури (бас)
* Макс Дел Фувио (Мајк Портној) - бас (тапани)

## Надворешни врски
* Nightmare Cinema на ЧПП на Dream Theater
* Спот од Perfect Strangers од Deep Purple во изведба на Nightmare Cinema

Нигхтмаре
Почесен граѓанин на Град Скопје

**Почесен граѓанин на Град Скопје** — лице со особени заслуги за своите придонеси кон градот Скопје и затоа ја има примено почеста „Почесен граѓанин на Град Скопје“.

## Почесни граѓани
Ова е хронолошки список на почесните граѓани на Град Скопје со датумот и годината на доделување на почеста.

## Извори и надворешни врски
* Почесни граѓани на Град Скопје 


Категорија:Култура на Скопје
Категорија:Град Скопје
Едуард Бернштајн

thumb|right|Едуард Бернштајн
**Едуард Бернштајн** (,  - , ) — германски социјалдемократски теоретичар и најпознат претставник на т.н. ревизионизам.

Бернштајн ја започнува својата политичка кариера во 1872 година кога се зачленува во Социјалдемократската работничка партија, во партијата на т.н. ајзенаховци. Во 1875 година заедно со Август Бебел и Вилхелм Либкнехт го подготвува обединувањето со ласалијанскиот Општ германски работнички сојуз.

Во 1878 година е принуден да емигрира од Германија и заминува во Швајцарија. Во 1881 година станува уредник на весникот „Социјалдемократ“. Во тоа време почнува да соработува со Карл Кауцки и заедно со него ја преведува на германски Марксовата „Беда на филозофијата“.

Во 1888 година по барање на пруската влада е протеран од Швајцарија и заминува за Лондон, каде што воспоставува тесна соработка со Фридрих Енгелс. До 1890 година продолжува да го издава весникот „Социјалдемократ“, а потоа станува дописник на „Ноје цајт“ и на „Форверц“. Во 1891 година заедно со Кауцки ја пишува Ерфуртската програма на Социјалдемократската партија на Германија, што ќе стане модел за програмите на социјалдемократските програми усвоени до почетокот на Првата светска војна.

Од 1896 до 1898 година објавува серија статии насловени „Проблемите на социјализмот“, во кои критички расправа околу доста важни марксистички поставки. Во 1899 година ги систематизира своите забелешки во книгата „Проблемите на социјализмот и задачите на социјалдемократијата“. Оваа книга предизвика бурни реакции во германската социјалдемократија при што доста нејзини водечки личности како Август Бебел, Карл Кауцки, Вилхелм Либкнехт и Роза Луксембург го осудија неговиот ревизионизам на марксистичката теорија и практика.

Во 1901 година му е дозволено да се врати во Германија и тој истата година се враќа во земјата по повеќе од 20 години прогонство. Следната година станува пратеник во Рајхстагот, функција која ќе ја врши до 1928 година. Се профилира како најистакната личност на десното, ревизионистичко крило на германската социјалдемократија. Во 1914 година гласа за воените кредити заедно со целата социјалдемократска фракција во Рајхстагот, но од јули 1915 година застанува против војната, а во 1917 е еден од основачите на Независната социјалдемократска партија на Германија.

По завршувањето на војната е заменик министер за финансии до февруари 1919 година. Сака да ги обедини Независната социјалдемократска партија и Социјалдемократската партија и во таа насока повторно се зачленува во Социјалдемократската партија, без при тоа да се откаже од членството во Независната социјалдемократска партија. Сепак, во Независната социјалдемократска партија овој негов потег не наидува на добар прием, по што е исклучен од партијата. До 1928 година е пратеник на Социјалдемократската партија во Рајхстагот, но неговите мислања сè помалку се слушаат. Во 1928 година се повлекува од политичкиот живот. Умира четири години подоцна.

## Надворешни врски

* Македонска архива на Едуард Бернштајн

Б
Б
Категорија:Германски Евреи
Ракета (локомотива)

[мини|десно|180px|Експонат во [Научен музеј (Лондон)|Научниот музеј во Лондон.]]

**Ракета** (изворно англ. *Rocket*) е една од првите парни локомотиви, конструирана во 1829 година од страна на англискиот изумител Џорџ Стивенсон.

Општоприфатено било дека Стивенсоновата „Ракета“ е првата парна локомотива. Но вистината е дека првата парна локомотива поставена на шини е изградена од Ричард Тревитик 25 години порано, но не со финансиски успех како Стивенсоновата „Ракета“.

Локомотивата „Ракета“ на некој начин е еволуција, но не и револуција. Овој пронајдок сигурно може да се постави на пиедесталот на прва модерна парна локомотива, со повеќе иновации, кои од тогаш се употребуваат како стандард во парните локомотиви. За првпат се употребува повеќе-цевчен бојлер, кој ја подига делотворноста на трансферот помеѓу издувните гасови и водата. Биле инсталирани 25 цевки со пречник од 76,2 mm (3 инчи). Цилидрите од традиционалната вертикална положба ги поставува под агол од 35°.

Во 1829 година на натпреварот на пругата на релацијата Ливерпул – Манчестер, која е за првпат со сите потребни сигнализации, неговата „Ракета“ постигнува дотогаш најголема брзина од 30 милји на час или 48,28032 километри на час и можност да повлече товар од 13.000 килограми. 
По постигнатиот успех во работилницата во Њукасл се изградени уште педесеттина парни локомотиви од овој вид, подобрувајќи ги нивните техничките одлики, како спуштање на цилиндарот на само 8°, доближувајќи се со тоа кон денешните стандарди.

Официјалното отворање на железничката линија се случува скоро една година подоцна, на 15 септември 1830, кога првата употреба на парната локомотива „Ракета“ е проследена и со првата железничка несреќа со случајна смрт на англискиот државник Вилијам Хаскисон.

## Поврзано
* Џорџ Стивенсон
* Локомотива „Блихер“

## Поврзано
* Парна локомотива

Категорија:Локомотиви
Категорија:Англиски пронајдоци
Pull Me Under

**Pull Me Under** е сингл од албумот на Dream Theater од 1992 *[[Податотекаs and Words]]*. Тој е општоприфатен како најголем успех на групата досега. Песната се искачила на #10 на топ-листата Mainstream Rock Tracks на магазинот Billboard. Исто така била првата песна на „Images and Words“.

Забележителна одлика на песната е тоа што ѝ недостига конвенционален завршеток. Песната едноставно застанува, на сред нота, на 8 минути и 11 секунди. Ова ја нагласува тематиката на песната поврзана со ненадејната и неочекувана природа на смртта. Сепак, доколку се слушне песната подобро, се забележува дека нејзиниот завршеток е во 4/4 такт, нагласен во 3 и 4 на последниот такт по што следи тишина.

Текстот на песната се однесуваат на Шекспировиот Хамлет, и се раскажува од гледната точка на принцот Хамлет. Текстот на песната значително алудира на претставата и претставува ехо на желбата на Хамлет да се предаде на својата желба да се здобие со одмазда за неговиот татко, дури и по цена на неговиот здрав разум.

Скратена верзија на песната (во траење од 4:48) исто така се појавува на музички спот кој претставува мешавина од клипови на настапи на групата и нејасна приказна за некого, кој е често опишуван од членовите на групата и обожавателите како „човек-волк“. Членовите на групата не биле задоволни со приказната, велејќи дека таа нема ништо поврзано со темата на песната. Пејачот Џејмс ЛаБри може да биде виден носејќи маица од Napalm Death на спотот. http://www.dtfaq.com/question/68

Категорија:Песни на Dream Theater
Градоначалник на Град Скопје

**Градоначалникот на Град Скопје** го претставува и застапува Градот Скопје. За својата работа градоначалникот одговара пред граѓаните на град Скопје. Сегашен градоначалник на Град Скопје е Орце Ѓорѓиевски.

## Надлежности
Надлежностите на градоначалникот се следниве:

* ги прогласува актите на Советот и ги објавува во „Службен весник на Град Скопје“; 
* се грижи и го обезбедува извршувањето на актите на Советот; 
* се грижи за извршување на работите што со закон му се доверени на Градот Скопје; 
* му предлага на Советот донесување на одлуки и други општи акти од негова надлежност; 
* раководи со управните и административните органи и служби на Градот; 
* управува со имотот на Градот во согласност со статутот; 
* именува и разрешува главен архитект; 
* му предлага на Советот именување и разрешување на раководни органи на јавните служби, установи и претпријатија основани од Градот; 
* именува и разрешува раководни лица на административните, односно управните органи на Градот Скопје; 
* донесува акти за кои е овластен со закон, статутот на Градот или акт на Советот; 
врши и други работи утврдени со закон и со Статутот на град Скопје. 
* Градоначалникот соработува со градоначалниците на општините од подрачјето на Градот Скопје, заради изградување на заеднички ставови, определување заеднички приоритети и преземање заеднички акции по определени прашања и проблеми од интерес за Градот како целина.

## Список на Градоначалници на Град Скопје (1991-)
;Партија

## Извори и надворешни врски
* Градоначалник на Град Скопје 

*
Растока

thumb|275px|Растока на Елса и „Хаза во Мела
[thumb|275px|Сезонска растока на реката [Кавери]]

**Растока** — река која се разгранува од голема река пред да се влее во море, особено во речна делта. Појавата е позната како **речна бифуркација**. Спротивно на растока е притока.

## Северна Америка
Во Луизијана, на пример, реката Ачафалаја се разделува од реката Мисисипи. Во некои случаи, растоката може да „кради“ толку вода од својот родител што таа може да стане главната рута. Всушност, ова е сериозен проблем за Њу Орлеанс, поради тоа што Ачафалаја тече по пострмен пат до Заливот на Мексико, и затоа зема сè повеќе и повеќе вода од Мисисипи. Ова било запрено скоро, и тоа со изградбата на брана со цел да се контролира истекот на Мисисипи во Ачафалаја.

## Јужна Америка
Реката Касиквијаре е растока на горно Ориноко, која што течи јужно кон Рио Негро и формира уникатен природен канал помеѓу речните системи Ориноко и Амазон. Таа е најголемата река на планетата која поврзува два големи речни система.

## Азија
Други забележителни растоки се реката Колидам, растока на реките Кавери и Хугли, растока на реката Ганг, и двете во Индија.

## Европа
Ајсел, Вал и Долна Рајна се трите главни растоки на Рајна. Реката Актуба е главната растока на Волга.

Во Србија (Косово) реката Неродимка по пат на бифуркација дава вода на Црноморскиот слив (преку реката Ибар) и на Егејскиот речен слив (преку реката Лепенец).

## Македонија
Радика е единствената река во Македонија која по пат на вештачка бифуркација дава вода на Јадранскиот (Црн Дрим) и Егејскиот речен слив (Вардар, со пренос на вода преку хидросистемите Маврово и Врбен).

## Поврзано
* Притока
* Утока
* Вододелница

## Наводи

Категорија:Географски поими
Категорија:Реки
Категорија:Хидрографија
Говорништво

[thumb|right|250px|Секвенци на говор на [Адолф Хитлер]]

**Говорништво** или **ораторство** — говорење пред група луѓе на подреден, умислен начин кој има за цел да ги информира, влијае врз, или да ги забавува слушателите. Како и кај било кој начин на општење, говорништвото се состои од пет најважни елементи „*кој* кажува *што*, *кому* со помош на кој *медиум* и со која *цел*“?

Целта на говорништвото може да биде од едноставен пренос на информации, мотивирање на луѓето да дејствуваат на извесен начин, па до едноставно раскажување на некоја приказна. Добриот говорник треба да може и да ги менува чувствата на своите слушатели, а не само да ги информира. Во античка книжевност покрај оние родови што се составуваат во стих се појавиле и се развиле и прозни книжевни родови. Покрај филозофската книжевност и историографијата, меѓу овие спаѓа и говорништвото

## Историја
Говорењето во јавност е речиси старо колку и самиот говор . Првите учебници на оваа тема се напишани пред поеќе од 2400 години, а принципите елаборирани во нив биле производ на практики и искуства на говорниците во Стара Грција. Овие основни принципи имаат претрпено промени како што се менувале самите општества и култури, но сепак тие останале изненадувачки униформни.

## Вежбање
Доброто говорништво може квалитетно да се извежба со зачленување во некое говорничко друштво. Членовите учат со гледање и слушање, како и со лични вежби на кои другите членови даваат конструктивни примедби. Тие одредби се:
* Ораторство
* Употреба на гестикулации
* Контрола врз гласот
* Избор на речник
* Прибелешки
* Употреба на хумор
* Развивање на однос со слушателите

## Водство
[thumb|right|250px|[Мартин Лутер Кинг говори на толпа]]
Успешното водство секогаш зависи од квалитетот на говорништвото на тоа лице, и истото често може да го надомести недостатокот на други способности. Целите за кои оваа вештина се употребува можат да бидат најразнообразни - Адолф Хитлер и Мартин Лутер Кинг двајцата употребувале говорништво со цел да извршат силно влијание врз оппштеството - но во прилично различни насоки.

## Општо
Стравот од јавното говорење се нарекува глософобија (или неформално „трема“). Се смета дека ова е најчестата фобија во светот — дури почеста и од фобијата од смрт — таа е присутна кај 75% од сите луѓе на светот.

## Говорништвото како мотив во уметноста
* „Мојот роднина Дикран, говорник“ — расказ на американскиот писател Вилијам Саројан.

## Поврзано
* Глософобија
* Трема
* Говорник
* Дебата
* Елоквенција
* Оратор
* Ораторство
* Реторика
* Говор

## Наводи


Категорија:Политика
Категорија:Политички науки
Категорија:Сценска уметност
Бифуркација

Именката **бифуркација** (од латиснкото *bifurcare*, да се раздели на две), има повеќе поврзани значења.
* Речна бифуркација е разделувањето на реки на растоки.
* бифуркација може да биде квантитативната промена на привлечната сила на динамичен систем како резултата на подвижен параметар. Овие типови на математички конструкции се предмет на бифуркационата теорија.
* Бифуркација може да биде разделувањето на предмети во едно судење. 
* Општо, може да се однесува на разделувањето на било кој предмет, со долг, релативно остар или тенок предмет, најчесто со однос должина спроти пречник или ширина поголем од 1 (L/D>>1, L/W>>1), на пример, реки, потоци, цевки, разделени на два дела од целото. Неколку примери на бифуркација во општа употреба би биле бифуркацијата на водоинсталатерски цевки или бифуркација на телото на авионите (видете: F-35 Joint Strike Fighter).
* Природното или вештачкото делумно или целосно разделување на еден орган, како пенисот или јазикот, поради задоволство или декоративни причини. Видете: Бифуркација на јазик.
* Алиштата може да бидат бифуркирани, како пантолоните, или небифуркирани, како сукња, килт, роба, или фустан.
* Бифуркација е логичка грешка или грешна дилема.

Поимот бифуркација се однесува специфично на главното тело на еден предмет кој се разделува на два дела. Доколку главниот предмет би се разделил на три или повеќе делови, би се користела поспецифична терминологија, како трифуркација, но тие случаи имаат помала веројатност да се случат отколку бифуркација (на пример, главна река да се раздели на три растоки).

Поимот исто така имплицира дека предметот кој се разделува е пат или авенија за пренос на предмет или материјал. На пример, потоци, патишта, цевки, сите тие можат да бифуркираат, но сепак стапче кое има главно тело и се подели на помали делови, не би се сметал за предмет со бифуркација.

Бифуркација е кога една река дава вода на два морски слива.

## Наводи
Регионализација

**Регионализација** во буквална смисла на зборот означува тенденција на формирање региони.

Во смисла на национална политика означува тенденција на регионализација на една земја и давање овластувања на централната власт во рацете на локалната власт.

Во меѓународна смисла, ја покажува тенденцијата на две или повеќе земји кон создавање заедничка политика типична за географскиот и културен регион во кој тие се наоѓаат.

Категорија:Право
Категорија:Децентрализација
Сариса Параос

**Сариса Параос** — македонски историчар од Бугарија. Како долгогодишен соработник и член на редакцијата на весникот “Народна Волја“ има објавувано бројни написи за историјата на Македонија и македонскиот народ. Автор е на книгите: “Псевдословенската школа на Симеон во Преслав“, “Мала христоматија по македонизам“, “Македонско-византиски сојуз“ и “Вистината за Кирил и Методиј и нивната азбука“.

## Надворешни врски

* С. Параос: Контроверзни податоци за бугарското потекло!  (1)
* С. Параос: Контроверзни податоци за бугарското потекло!  (2)
* С. Параос: Контроверзни податоци за бугарското потекло!  (3)
* С. Параос: Контроверзни податоци за бугарското потекло!  (4)
* С. Параос: Контроверзни податоци за бугарското потекло!  (5)

Категорија:Македонци во Бугарија
Категорија:Македонски историчари
Категорија:Бугарски историчари
Петар Стојанов

thumb|right|200px|Претседателот '''Петар Стојанов''' (1952-)

**Петар Стојанов** () бил претседател на Република Бугарија од 1997 до 2002 година. Роден е на  во Пловдив, Бугарија. Дипломирал право во Софија во 1976 година. Во октомври 2005 г. Стојанов е избран за претседател на Сојузот на демократските сили.

Стојанов, Петар
Стојанов, Петар
Категорија:Живи луѓе
Категорија:Апсолвенти на Софискиот универзитет
Дузина

thumb|right|230px|Дузина јајца
**Дузина** или **дузена** — алтернативен збор за бројот дванаесет (12). Зборот доаѓа од латинскиот збор *duodecim*. Дузината е едно од најстарите примитивни групирања, веројатно заради тоа што месечината има околу дузина фази во една фаза на сонцето. Употребата на дванаесет како основен број, т.н. дуодецимален систем, веројатно започнала во Месопотамија. Дванаесет дузини (122 = 144) се нарекуваат грос. Дванаесет гроса (123 = 1,728) се нарекуваат маса, израз во употреба при испорака или купување на големо. Голема стотка е 120 или десет дузини (дузина за секој прст на обете раце).

Дузината е згодна бидејќи нејзините множители и множеници се згодни: 12 = 3 × 2 × 2, а 360 = 30 × 12. Во англо-американскиот свет пекарската дузина (наречена и долга дузина), е еднаква на тринаесет.

## Наводи

## Поврзано
* Основа дванаесет
* Број 12
* Пекарска дузина

Категорија:Броеви
Категорија:Единици на основа на множители на 12
Категорија:Цели броеви
Археологија на животната средина

**Археологија на животната средина** е наука која почнала да се развива кон средината на XX век и денес се има осамостоено како посебна дисциплина која има свои принципи, методи и техники.

Познато е дека археологијата е наука за мртвите работи. Но покрај тоа постојат и голем број на придружни елементи кои на изглед се чинат дека не се дел од „вистинската археологија“. Понекогаш тие демонстрираат значаен придонес да разбереме каков бил животот на луѓето во минатото. Многу од овие т.н. неартефакти им припаѓаат на почвата, фосилите од растенијата и остатоците од животните.

На прашањето што е тоа „археологија на животната средина“ може да се одговори многу поедноставено. Тоа е студија за проучување на интеракцијата помеѓу растенијата и животните помеѓу себе, како и со сите останати неживи елементи од природното опкружување. Дефинирано поинаку како екологија, или во поширока смисла на зборот тоа претставува наука за екологијата, но на древните човечки групи.

Археологијата на животната средина вклучува повеќе под-дисциплини кои ја документираат и толкуваат оваа врска, како: палеоботаника, геоморфологија, палинологија, геофизика, пејсажна археологија, човечка биологија и човечка екологија.

## Поврзано
* Биоархеологија
* Зооархеологија

## Надворешни врски
* Здружение за археологија на животната средина 

Категорија:Археолошки методи
Животна средина
Категорија:Животна средина
Воен логор

[right|thumb|300px|Стара слика на воен логор во [Конви, Велс]]
**Воен логор** е полупостојано место за сместување на војска. Логорите се прават кога војската патува далеку од поголеми инсталации или утврдувања за време на обука или операции, и често заземаат облик на големи кампувалишта. Во римско доба воениот камп имал високостилизирани параметри и опслужувал цела една легија. Археологијата има разоткриено многу подробности за овие римски логори на наоѓалиштата како Виндоланда (Англија) and Редикс (Шкотска). Во Македонија, некои примери се Скупи и Баргала.

## Поврзано
* Каструм
Чикаго

**Чикаго** () — голем град во сојузната држава Илиноис, САД и метрополитенска област која го вклучува градот и околните области. Градот Чикаго е најголемиот град на средниот исток на САД и третиот најнаселен град во САД, со околу 2,75 милиони жители. Метрополитенската област на Чикаго, понекогаш неформално именувана како Чикаголенд, има население од 9,4 милиони жители во Илиноис, Висконсин и Индијана, правејќи го третиот најголем во Соединетите Држави. Чикаго се наоѓа на југозападниот брег на езерото Мичиген и е транспортен, индустриски, политички, финансиски, медицински и високообразовен центар. Чикаго е неформално наречен и „Вториот Град“, „Ветровитиот Град“, „Градот на Големите Рамења“, „Чи-Сити“ и „Чи-Таун“. Се наоѓа во Среден Запад во САД.

Чикаго бил основан во 1833 како град кој ги поврзува Големите Езера со системот на реката Мисисипи. Наскоро тој станал транспортниот центар на стариот северозапад со главни водни врски, канали и од 1855 со железница. Од 1890 тој бил еден од десетте највлијателни светски градови

По малку збунува ова со бројот на жителите бидејќи околу 3 милиони жители има само областа Cook County  која се смета за централна област на градот, меѓутоа има уште неколку други области кои се надоврзани  и кои исто така припаѓаат кон градот давајќи една бројка над 10 милиони жители од кои негде околу 35% припаѓа на луѓе од бела раса исклучувајќи ги тие од Шпанско или Латинско потекло на кои припаѓа околу 25%(најмногу од нив се од соседно Мексико). Од преостанатите околу 35% отпаѓаат на црната раса и останатите се жители од сите краеви на светот меѓу кои има голем број на Италијанци, Полјаци, Бугари, Срби и Грци, Македонци, како и припадници на жолтата раса.

Интересно е и да се напомене дека има специфична клима која изобилува со ветар во текот на целата година и е еден од најветровитите градови во светот. А прекарот "ветровитиот град" не доаѓа поради климата туку поради честото менување на страната на чикашките политичари.

## Чикаго како тема во уметноста и во популарната култура
* „Чикаго (англиски: *Chicago*) — песна на американската хард-кор група *[[Articles of Faith]]*.
* „Чикаго е, не е Чикаго“ (англиски: *Is Chicago, Is Not Chicago*) — песна на американската рок-група *Soul Coughing* од 1994 година.
* „Чикаго, сега!“ (англиски: *Chicago, Now!*) — песна на британската рок-група Фол (*The Fall*) од 1990 година.
* „Чикаго“ (англиски: *Chicago*) — американски филм од 2002 година.

## Надворешни врски
* Официјално мрежно место
* Водич низ Чикаго за посетители 
* Convention & Visitors Bureau
* Chicago Tourism Information 
* Chicagoland Chamber of Commerce
* Links to the South Suburbs
* Chicago housing, arts, culture, immigration and gentrification 
* AREA Chicago Art/Education/Activism Online/Print Publication 
* Learn About Chicago's Historic Movable Bridges 
* WikiSatellite view of Chicago at WikiMapia
* Interactive map of downtown Chicago
* WWW-VL: Chicago Urban History Dr. Lynn H. Nelson, KU 
History Emeritus
* Map of Chicago  and Downtown Chicago Map 

## Наводи


Категорија:Градови во Илиноис

Категорија:Населени места основани во 1833 година